|  |  |
| --- | --- |
| Navn: |  |
| Vej:  |  |
| Postnr By: |  |
| Dato: |  |

Miljøstyrelsen

Journalnr.: MST-531-00018 og MST-531-00017

Haraldsgade 53

2100 København Ø

**Mit høringssvar til projektforslag fra Energinet om nyt 400 kV luftledningsnet fra Idomlund til den dansk/tyske grænse.**

Jeg ønsker at højspændingsledninger kabellægges i jorden i stedet for at blive opført som luftledninger.

Endrup er allerede nu generet af transformatorstationen og de mange luftledninger, der er ført til stationen. Yderligere luftledninger til transformatorstationen, vil kun forværre forholdene.

I begge tracéer er der en spredt bebyggelse, der dog ligger så tæt, at den fungerer som sammenhængende landsbymiljøer, der når ca 2 km ud langs de to tracéer. Opførelsen af luftledninger vil ikke kunne udføres uden et massiv indgreb i denne bebyggelse. Bebyggelsen indgår også som en del af landsbymiljøet i Endrup, og er en vigtig del af både det formelle og det uformelle foreningsliv.

Endrup rummer mange rekreative værdier i form af et slynget å forløb, herregårdsmiljø og skov. Det er værdier som borgerne i Endrup investerer ressourcer i at bevare og forbedre. I området rundt om transformatorstationen ligger der flere beskyttede naturtyper, der sammen med øvrige naturbeskyttelsesområder og økologiske forbindelser udgør et grønt bælte. Disse er for området en vigtige del af Endrups rekreative værdier. Området benyttes til friluftsliv og de mange småveje i området gør det værdifuldt for motionister m.fl. Allerede nu er oplevelsen af landskabet og natur generet af de eksisterende luftledninger. Men opførelsen af to nye luftledninger vil være ødelæggende for områdets rekreative værdi. Der vil ikke være et sted, hvor oplevelsen af landskabet ikke er påvirket af luftledninger. Ligeledes vil det være svært at bosætte sig i området uden at være direkte påvirket af luftledninger.

Etableringen af de to 400 kV luftledninger vil medføre tab af store økonomiske og rekreative værdier for borgerne i Endrup og omegn. Luftledningerne vil påvirke vores bosætningspotentiale negativt både i Endrup by og omegn.

Det er mit ønske, at højspændingsledningerne kabellægges i jorden, og at miljørapporten belyser muligheden for kabellægning.

Jeg ønsker også, at man i miljørapporten belyser virkning på ejendomsværdier og ejendommes handelspriser i området, herunder om koncentrationen og placering af luftledninger har en forstærkende negativ virkning på ejendommes handelspriser.

med venlig hilsen

####### #####